हवा का रुख बदलते ही दिन में सर्दी गायब
मौसम में आए बदलाव के चलते बुधवार को छाई धुंध। समय: शाम 5 बजे।
ग्वालियर| शीत लहर का सिलसिला थमने व हवा का रुख बदलते ही दिन में सर्दी गायब हो गई है। बुधवार को उत्तर-पूर्वी हवा चली। सुबह बिखरे-बिखरे बादल भी छाए रहे। दोपहर में धूप निकली। इससे लोग धूप में अधिक देर तक नहीं बैठ सके। हालांकि शाम होते ही सर्दी ने जोर पकड़ लिया। शहर में हल्की धुंध छा गई। पिछले दिन की तुलना में अधिकतम तापमान 0.3 डिग्री सेल्सियस बढ़त के साथ 27.7 डिग्री दर्ज किया गया। यह सामान्य से 4.9 डिग्री अधिक रहा। जबकि न्यूनतम तापमान 0.5 डिग्री गिरावट के साथ 8.2 डिग्री दर्ज किया गया। यह सामान्य से 1.7 डिग्री अधिक रहा।
hin_Deva hin_Deva hin_Deva